บาห์เรน คุมเข้ม โควิด-19 ประกาศห้ามคนต่างชาติที่เคยมาไทยเข้าประเทศ
สถานเอกอัครราชทูต ณ กรุงมานามา เผยยังไม่มีการยืนยันผู้ติดเชื้อ ไวรัสโคโรนา หรือ โควิด-19 ในบาห์เรน พร้อมประกาศห้ามคนต่างชาติที่เดินทางไปจีนไทย อิหร่าน สิงคโปร์ มาเลเซีย เกาหลีใต้ ภายใน 14 วันเข้าประเทศแฟนเพจ Royal Thai Embassy Manama เผยแพร่ประกาศสถานเอกอัครราชทูต ณ กรุงมานามา เรื่องการประกาศห้ามเดินทางเข้าประเทศบาห์เรนและมาตรการอื่นๆ ที่เกี่ยวข้อง สืบเนื่องจากสถานการณ์การระบาดของโรคปอดอักเสบจาก เชื้อไวรัสโคโรนาไวรัสสายพันธุ์ใหม่ 2019 หรือ โควิด-19 (COVID-19) สำหรับคนไทยในบาห์เรนตามที่ปรากฏข่าวเกี่ยวกับการแพร่ระบาดของโรคปอดอักเสบจากเชื้อโคโรนาไวรัสสายพันธุ์ใหม่ (covid-19) ในประเทศต่างๆ สถานเอกอัครราชทูตขอเรียนว่า ณ บัดนี้ ยังไม่มีการยืนยันว่ามีผู้ติดเชื้อโรคดังกล่าวในประเทศบาห์เรน ดังนั้น จึงขอให้คนไทยดำเนินชีวิตประจำวันได้อย่างปกติอย่างไรก็ดีเพื่อเป็นการป้องกันความเสี่ยงที่จะมีการแพร่ระบาดในประเทศ รัฐบาลบาห์เรนได้มีมาตรการ ดังต่อไปนี้1. มาตรการเกี่ยวกับการเดินทางระหว่างประเทศ1.1 ห้ามคนต่างชาติที่เคยเดินทางไปยังประเทศจีนภายใน 14 วันก่อนหน้า เดินทางเข้ามายังบาห์เรน1.2 ห้ามคนต่างชาติที่เคยเดินทางไปยังประเทศไทย อิหร่าน สิงคโปร์ มาเลเซีย และเกาหลีใต้ภายใน 14 วันก่อนหน้า เดินทางเข้ามายังบาห์เรน (ประกาศ ณ วันที่ 21 ก.พ. 63)1.3 สำหรับคนบาห์เรน คนที่สัญชาติของกลุ่มประเทศ GCC อื่นๆ ได้แก่ ซาอุดีอาระเบีย สหรัฐอาหรับเอมิเรต โอมาน คูเวต กาตาร์ และผู้ที่มีถิ่นพำนักในบาห์เรน (รวมถึงผู้ที่มีวีซ่านักลงทุน วีซ่าทำงาน วีซ่าครอบครัว และ Flexi Work Permit ไม่รวมวีซ่าท่องเที่ยว) ที่เคยเดินทางไปประเทศไทย อิหร่าน สิงคโปร์ มาเลเซีย และเกาหลีใต้ภายใน 14 วันก่อนหน้า จะต้องถูกกักตัว และได้รับการตรวจร่างกายตามกระบวนการที่ได้รับการแนะนำจากองค์การอนามัยโลก (ประกาศ ณ วันที่ 21 ก.พ. 63)2. คำแนะนำเกี่ยวกับการป้องกันตนเองจากโรค2.1 หมั่นล้างมือด้วยสบู่และน้ำ หรือเจลแอลกอฮอล์ฆ่าเชื้อให้สะอาด หลีกเลี่ยงการเอามือสัมผัสหน้า ตา จมูก ปาก2.2 กินอาหารร้อน ใช้ช้อนกลาง2.3 หากต้องไปในที่ชุมชน อาจใช้หน้ากากอนามัยปิดปากและจมูก โดยสวมใส่ให้ถูกวิธี2.4 สำหรับผู้ที่มีอาการไอ จาม มีไข้ หรือมีความผิดปกติเกี่ยวกับระบบทางเดินหายใจ หรือสงสัยว่าบุคคลใกล้ชิดจะติดเชื้อดังกล่าว ให้รีบไปพบแพทย์เพื่อรับการตรวจวินิจฉัยโดยเร็วที่สุดหากมีข้อสงสัยเพิ่มเติมประการใด สามารถสอบถามข้อมูลได้ที่เบอร์ 1723 3588 (ในวันและเวลาราชการ วันอาทิตย์ – พฤหัสบดี เวลา 08.30 -16.30 น.) หรือหากมีเหตุฉุกเฉินนอกวันและเวลาราชการ กรุณาติดต่อเบอร์ 33622445.Royal Thai Embassy Manama
สถานเอกอัครราชทูต ณ กรุงมานามา เผยยังไม่มีการยืนยันผู้ติดเชื้อไวรัสโคโรนา หรือ โควิด-19 ในบาห์เรน พร้อมประกาศห้ามคนต่างชาติที่เดินทางไปจีน ไทย อิหร่าน สิงคโปร์ มาเลเซีย เกาหลีใต้ภายใน 14 วัน
ไวรัสโคโรน่า,โคโรนาไวรัส,โควิด-19,ไวรัสอู่ฮั่น,ไวรัสโคโรนา,ไฮไลต์ไวรัสโคโรน่า,ข่าวทั่วไป